L'article 1.1.d) de la Llei 8/2004, de 23 de desembre, d'horaris comercials, determina que el nombre màxim de diumenges i festius en què els establiments comercials poden romandre oberts durant l'any és de vuit.
La disposició addicional 2 de la mateixa Llei preveu que mitjançant Ordre del Departament competent en matèria de comerç, amb la consulta prèvia al Consell Assessor en matèria de comerç de la Generalitat de Catalunya, s'establirà anualment el calendari dels festius amb obertura comercial autoritzada.
Així mateix s'amplia la facultat que s'ha vingut atorgant als ajuntaments des de l'any 1997 per tal de que puguin, si s'escau, acordar la substitució de fins a dues dates del calendari d'obertures comercials autoritzades amb caràcter general, per qualsevol diumenge o dia festiu, de caràcter general o local, llevat de les dates detallades a l'article 2.3 de la Llei 8/2004, de 23 de desembre, d'horaris comercials, per tal d'aconseguir una major flexibilitat i adequació del calendari a les necessitats concretes dels comerciants de les diferents poblacions.
Per això, escoltat el Consell Assessor en matèria de comerç de la Generalitat de Catalunya, en la seva sessió d'11 de novembre de 2010, i en ús de les facultats que tinc legalment conferides,
Els vuit diumenges i dies festius que els establiments comercials de Catalunya poden romandre oberts al públic durant l'any 2011, d'acord amb la Llei 8/2004, d'horaris comercials, són els següents:
Els ajuntaments, amb l'acord previ de l'òrgan competent, poden substituir fins a dues dates del calendari previst a l'article 1, per qualsevol diumenge o dia festiu, de caràcter general o local, llevat de les dates detallades a l'article 2.3 de la Llei 8/2004, de 23 de desembre, d'horaris comercials.
3.1 Els ajuntaments poden efectuar el canvi assenyalat a l'article 2, amb efectes a tot el seu terme municipal, sempre que presentin, abans del dia 28 de febrer de 2011, una comunicació a la Direcció General de Comerç, en la qual detallin quins dies són els substituïts i per quins els substitueixen.
Una vegada admès aquest canvi, els ajuntaments l'hauran de fer públic adequadament, per tal que els establiments comercials situats al seu terme municipal en tinguin coneixement.
3.2 A instàncies del Departament d'Innovació, Universitats i Empresa, es publicarà al Diari Oficial de la Generalitat de Catalunya la relació dels ajuntaments que hagin efectuat els canvis autoritzats en l'article 2, així com les dates corresponents a les respectives substitucions.
Els establiments comercials situats en els termes municipals dels ajuntaments que no hagin presentat cap comunicació a la Direcció General de Comerç d'acord amb el que s'indica a l'article 3, no podran aplicar altre calendari que el general que estableix l'article 1 d'aquesta Ordre.
En els supòsits en què, superada la data del 28 de febrer 2011, hagi transcorregut també el termini atorgat a un ajuntament per esmenar possibles defectes detectats en la comunicació referida a l'article 3 i no s'hagin corregit o s'hagi fet l'aclariment sol·licitat, els establiments comercials del seu terme municipal hauran d'aplicar igualment el calendari general que preveu l'article 1 d'aquesta Ordre.
Aquesta Ordre entrarà en vigor el dia 1 de gener de 2011.